olim dicto, Cuniculo confudit (nutriri enim et comedi narrat) ad Syriae animal Tabsun spectet, 
de eo posteri peregrinatores quaerant. 
Desmarestin libro Mammalogie inscripto Lepori timido etiam Syriam patriam adscripsit, 
ideoque syriacum Leporem cum timido coniunxit. Idem Isidore Greoffroy St. Hilaire in 
libro Dictionn. classique dhist. nat. repetiit. 
Corollaria. 
Apud Lepores africanos et arabicos velleris hiberna mutatio ad eam, quam nostri Lepores 
europaei subeunt aequali modo referri posse non videtur, illic res alio se habet modo. Lepores 
in Orientis terris habitantes unicam velleris mutationem quotannis subire videntur, neque illam 
certo fixoque tempore accidere probabile est. Hinc hibernas et aestivas vestes illas vocare parum 
naturae consentaneum est, iustius integrae seu ornatae ac detritae dicentur. Integrum, pilo- 
rum apicibus bene conservatis ac sparsim longiore pilo mixtum vellus apud Leporem aegyptium 
in deserto libyco littorali Novembre invenimus, apud ar obicum in Arabia felici Martio, apud 
aethiopicum in Dongala Maio, apud syriacum prope Berytum Iui io observavimus. Detritum 
ac tenue vellus apud habessinicum Leporem iuxta Arkiko Maio, apud arabicum in Arabia felici 
Februario, apud aethiopicum Iunio, Iulio et Augusto in Dongala, apud sinaiticum ad montem 
Sinai Octobre observavimus. Hinc vero aliqua velleris mutatio per totum annum, alio in aliis 
speciminibus mense peracta redire visa est, eaque ita fere explicari posset, ut duplicem illarum 
terrarum hiemem in mentem revocemus, aestivum qui imbribus fit et vere hibernum, qui Solis 
obliquis radiis terraeque inclinatione perficitur. Hanc animalium naturae in illis terris perturba- 
tionem zoographis perpendendam esse innuerim. 
De dentibus notandum est, me apud omnes species, apud iuvenes et adultos unam ean- 
demque eorum rationem ac conniventem singularem directionem observasse. Formula numeris 
expressa cum Leporis timidi dentium formula ex asse congruit. Incisivi ~ molares . 
Plantae omnibus tetradactylae, palmae pentadactylae. De cornutis aut hermaphroditis 
nunquam audivimus, nec inter 50 pluraque omnium illarum specierum specimina monstruosam 
formam vidimus, praeter unicam Leporis aethiopici feminam 5 mammis instructam. De Leporis 
lue venerea fabulosa in Orientis terris ne fabulam quidem experti sumus. 
Leporis timidi pullos semper maculam frontis albam gerere, quae in adultioribus pereat, 
Pallas in Zoographia rossica auctor est. Nos adultos etiam aliarum specierum illa macula 
notatos vidimus aegyptium et aethiopicum. Aegyptii et syriaci pullos etiam fronte notatos 
vidimus. Interdum apud timidi pullos notam desideravimus. Varietatem indicare videtur. 
Arabes Lepores comedere Russell in libro laudato narravit, nos saepissime vidimus, 
cum lubenter nobiscum coenarent. Utrum Copti eos comedant non investigavimus. Syros non 
abstinere Lepore illic audivimus. Berberi, qui externo corporis cultu aegyptia antiqua hominum 
simulacra referunt, leporum venationem canum et laqueorum ope exercent, carnes vero luben- 
tissime edunt. Pellium usum nullibi invenimus. 
Apud aegyptium Leporem in maculas cervicis albas, aliis distinctas, aliis nullas, parum 
ponderis posuimus, verum ne hoc omnino negligant observatores monuerim. Specimen, cuius 
